ศก.ไทยส่อขยายตัวกว่า45.8%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

‘ธาริษา’พร้อมปรับจีดีพีใหม่‘พิษม็อบยุโรป’ไม่ระคายผิวโพสต์ทูเดย์ – ผู้ว่า ธปท. ชี้พร้อมปรับตัวเลขเศรษฐกิจให้โตขึ้น
นางธาริษา วัฒนเกส ผู้ว่าการธนาคารแห่งประเทศไทย (ธปท.) เปิดเผยว่า หากภาวะเศรษฐกิจหลังจากนี้ไปมีทิศทางปรับตัวที่ดีขึ้น ผลกระทบจากสถานการณ์ชุมนุมทางการเมืองและปัญหาในกลุ่มประเทศยุโรปมีไม่มากนัก ธปท.ก็พร้อมจะพิจารณาปรับประมาณการอัตราการเติบโตทางเศรษฐกิจ (จีดีพี) ในปีนี้เพิ่มขึ้นอีก 
“การจะปรับคาดการณ์การเติบโต ปีนี้ทั้งปีขึ้นอีกหรือไม่ ต้องดูข้อมูลก่อน ซึ่งถ้าดูข้อมูลที่ออกมาแล้ว ดูปัจจัยสิ่งแวดล้อมจำเป็นแล้วออกมาดี เราก็ต้องปรับกรอบจีดีพีเพิ่มขึ้นอยู่แล้ว เพียงแต่จะปรับขึ้นในระดับเท่าไร ปรับกรอบบนเท่าไร ต้องรอดูข้อมูลที่จะออกมาล่าสุดก่อน” นางธาริษา กล่าว 
ธปท.มีกำหนดห้วงเวลาในการพิจารณาปรับประมาณการเศรษฐกิจและเงินเฟ้อครั้งต่อไปในวันที่ 23 ก.ค.นี้
ทั้งนี้ ปัจจุบัน ธปท.คาดการณ์ว่าอัตราการขยายตัวทางเศรษฐกิจในปีนี้ทั้งปีว่าจะมีอัตราการเติบโตที่ระดับ 4.35.8% โดยมีโอกาสปรับกรอบบนขึ้น เนื่องจากได้รับข้อมูลเบื้องต้นของเดือนออกมาดีกว่าที่คาด จึงได้รายงานกับรัฐบาลไปก่อนหน้านี้
ธปท.พบว่า ขณะนี้ภาคธุรกิจมีความมั่นใจเพิ่มขึ้น โดยเฉพาะผู้ประกอบการที่ผลิตสินค้าเพื่อส่งออกในกลุ่มสินค้าหลักๆ เช่น อิเล็ก ทรอนิกส์ เครื่องใช้ไฟฟ้า ยานยนต์ ฯลฯ ขณะที่ภาคธุรกิจส่วนใหญ่ยังมั่นใจในการผลิตสินค้าเนื่องจากมีคำสั่งซื้อใหม่จากต่างประเทศเข้ามาอย่างต่อเนื่อง 
นอกจากนี้ ผู้ว่า ธปท. เปิดเผยถึงการติดตามปัญหาของเศรษฐกิจการเงินในยุโรป ซึ่งล่าสุดได้ลุกลามถึงประเทศฮังการีแล้วว่า ปัญหาในยุโรปขณะนี้เริ่มต้นจากประเทศกรีซ และส่งผลกระทบลุกลามไปสู่ประเทศอื่นๆ ในภูมิภาคยุโรปแล้ว แต่การลุกลามยังอยู่ในกลุ่มประเทศยุโรปรอบนอก ซึ่งในขณะนี้กระทบไปถึงประเทศฮังการีแล้ว อย่างไรก็ตามแนวโน้มเหล่านี้เป็นสิ่งที่ ธปท.คาดการณ์ไว้ก่อนแล้วว่าจะเกิดขึ้น 
ผู้ว่าการ ธปท. กล่าวว่า ธปท.มองไว้อยู่แล้วตั้งแต่เริ่มต้นเกิดปัญหาว่า ปัญหาซึ่งเริ่มขึ้นครั้งแรกที่กรีซจะไม่จบอยู่เฉพาะที่กรีซแน่ เพียงแต่ยังไม่สามารถคาดเดาผลกระทบที่ชัดเจนได้ เพราะปัญหายังไม่สิ้นสุด 
อย่างไรก็ตาม ปัญญาที่เกิดขึ้นไม่ได้น่าห่วงมากนัก เนื่องจากประเทศเจ้าของปัญหาได้มีกระบวนการที่จะพยามแก้ไขอยู่แล้ว ฉะนั้นระหว่างนี้ ธปท.จะต้องติดตามปัญหานี้อย่างใกล้ชิดต่อไป ว่าจะส่งผลกระทบต่อเศรษฐกิจโลกและไทยอย่างไรบ้าง
ก่อนหน้านี้ นายอำพน กิตติอำพน เลขาธิการสำนักงานคณะกรรมการพัฒนาการเศรษฐกิจและสังคมแห่งชาติ (สศช.) ประเมินว่า อัตราการเจริญเติบโตทางเศรษฐกิจปีนี้น่าจะโตได้ตามกรอบ 3.54.5% หรือทั้งปียังมีโอกาสโตได้ถึง 67% เพราะการส่งออกขยายตัวได้ดี